### Vurderingsformer ved SV – Programrådsmøte 08.11.2016

Hvilke vurderingsformer fagmiljøet kan bruke på et emne reguleres av [Forskrift om studier og eksamen ved UiO](http://www.uio.no/om/regelverk/studier/studier-eksamener/forskrift-studier-eksamener/index.html#toc21), se særlig § 5.1. Legg merke til at deltagelse og øvinger kun kan brukes som obligatorisk aktiviteter. Det er mulig å lage kombinasjoner av vurderingsformene.

Vurderingsformliste

| **Vurderingsform** | **Forklaring på vurderingsform** |
| --- | --- |
| individuell skriftlig prøve | Eksamen under tilsyn, "skoleeksamen" (som regel 2-6 timer). *Skoleeksamen* er den tradisjonelle oppsummerende slutteksamen arrangert som en skriftlig prøve under anonymitet og med eksamensvakter. Den foregår til andre tidspunkter og i andre lokaler enn undervisningen. Maks lengde er 4 timer. |
| individuell skriftlig oppgave | Oppgave(r) som løses over lengre tidsrom. Typisk semesteroppgave. en skriftlig oppgave som studentene arbeider med gjennom hele semesteret fram til en på forhånd angitt leveringsfrist. Oppgavens tema er oppgitt eller godkjent av emneansvarlig lærer. Oppgaven skal ikke være lenger enn 10 sider (à 2300 tegn per side) |
| individuell muntlig prøve | Typisk muntlig eksamen. Gjennomføres med to sensorer til stede og skal telle som en selvstendig eksamen, enten alene eller i et sammenlagt resultat. Justerende muntlig er bare tillatt på masteroppgaveemner, og hele karakterskalaen kan benyttes ved justeringen. Muntlig eksamen skal være en dialogisk prøving av ferdigheter og/eller kunnskaper av maksimalt 30 minutters varighet. På grunn av kravet om to sensorer er muntlig eksamen en ressurskrevende vurderingsform. Man bør overveie om muntlig kompetanse kan prøves ved bruk av muntlig kvalifiseringsoppgave. |
| individuell muntlig presentasjon | Typisk muntlig presentasjon/fremlegg/prøveforelesning |
| skriftlig gruppeoppgave | Som individuell skriftlig oppgave, men utføres av gruppe studenter |
| muntlig gruppepresentasjon | Som individuell muntlig presentasjon, men utføres av gruppe studenter |
| hjemmeeksamen | Gitt problemstilling som løses over et kortere tidsrom (som regel 3-7 dager). *Hjemmeeksamen* er en skriftlig oppgave som studentene arbeider med innenfor oppgitte tidsrammer, som regel mot slutten av semesteret. Oppgavens tema er oppgitt eller godkjent av emneansvarlig lærer. Parallell undervisning i flere emner gjør hjemmeeksamen til en heller upraktisk vurderingsform for studenter som får flere av dem samtidig. For å unngå at denne vurderingsformen tar uforholdsmessig mye tid fra andre emner som studenten arbeider med, er varigheten begrenset til 3 døgn, dvs. minst 72 timer mellom oppgavens utlevering og besvarelsens innlevering, ikke medregnet døgn som er lør-, søn-, hellig- eller høytidsdag. |
| klinisk eksamen | * Ikke relevant
 |
| mappeinnlevering | Mindre innleveringer, hjemmearbeid eller tilsvarende som sensureres samlet. *Mapper* består av minst to skriftlige/etterprøvbare arbeider/prøver som studentene gjør i løpet av emnet. Samlet sett må omfanget av eksamensarbeider på et emne med mappevurdering i medgått tid og antall sider ikke være større enn på et emne med annen vurderingsform: Hvis man i en mappe på et 10 studiepoengs emne f.eks. har en to timers klasseromseksamen, reduseres omfanget av skriftlig hjemmearbeid til 5 sider. Arbeidene i en mappe kan være av følgende typer* Skriftlig(e) hjemmearbeid(er).
* Klasseromseksamen er en forenklet versjon av skoleeksamen og foregår på samme sted og til samme tid som ordinær undervisning under oppsyn av emneansvarlig. Antall deltagende studenter er begrenset til 40. Det er ikke nødvendig å anonymisere kandidatene.
* Muntlig ikke etterprøvbar prøve i en mappe kan bare skje med to sensorer tilstede samtidig med endelig fastsettelse av karakter for de skriftlige arbeidene i mappen, normalt i form av en samtale om arbeidene i mappen.

Muntlige kvalifiseringsoppgaver kan brukes på emner med mappevurdering.Mappen består av alle eller noen av arbeidene studenten har gjort. Inneholder mappen utvalgte arbeider, står studenten selv for utvalget. Arbeidene i mappen gis ikke karakter hver for seg og vektes ikke med på forhånd angitte brøker av endelig karakter, men utgjør samlet grunnlaget for karakterfastsettelse ved slutten av semesteret. Ved semesterstart må studentene informeres om hva slags form arbeidene i mappen skal ha (essays, resymeer osv.) og om hvilket sideomfang de enkelte delene skal ha.Ved klage på karakteren gjelder reglene for klage på skriftlig prøve slik at en ny kommisjon leser mappen og eventuelt avholder en ny muntlig prøve samtidig med endelig karakterfastsettelse. |
| masteroppgave | Selvstendig arbeid under individuell veiledning (20-60 stp.) |
| Praksis | * Ikke relevant
 |
| praktisk eksamen | * Ikke relevant
 |
| Rapport | * Ikke relevant. Innlevering basert på praksis, eksperiment, labøvelse eller tilsvarende
 |
| deltagelse (bare for obl. aktiviteter) | Obligatorisk oppmøte |
| øving (bare for obl. aktiviteter) | Obligatoriske øvelser (div. typer). Mest relevant for oss er kvalifiseringsoppgaver: en form for prøving som ikke inngår i grunnlaget for karakterfastsettelsen og derfor heller ikke i eksamensordningen. Det dreier seg om mindre oppgaver underveis av samme type som beskrevet under II) Vurdering/eksamen: skriftlig uten tilsyn eller med tilsyn i klasserommet eller muntlig.Slike oppgaver vurderes ikke med karakter, men et visst antall kvalifiseringsoppgaver kan kreves godkjent for at studenten skal kunne framstille seg for eksamen med tilsyn, få utlevert hjemmeeksamen eller levere semesteroppgave.Kvalifiseringsoppgaver kan benyttes på emner med semesteroppgave og bør benyttes på emner med skoleeksamen eller hjemmeeksamen.Muntlige kvalifiseringsoppgaver kan benyttes sammen med mappevurdering. Kvalifiseringsoppgaver som deltakelse på et mindre oppgaveseminar og/eller muntlig framlegg kan benyttes på masteroppgaveemner. |